הערפילאים

רקע

הסדרה מתרחשת בעולם המכונה "האימפריה האחרונה". זהו יקום דיסטופי שבו אפר נופל לפרקים מהשמים, צבע הצמחים חום, וערפילים על טבעיים שולטים בלילות. אלף שנים לפני תחילת הסיפור, השליט של האימפריה האחרונה קיבל כוחות אלוהיים במה שמכונה "באר האלוהות", שם על פי האגדה הביס את הסכנה שאיימה על העולם שנקראה "תהומות". עם הכוח הזה יצר מחדש את העולם ואת כל מה שבתוכו, ולקח את לעצמו את התואר "השליט הגדול". תחת שלטונו, החברה הופכת להיות פיאודלית, ומתחלקת לשתי קבוצות עיקריות: האצולה, המורכבת, לפי המסופר, מצאצאי החברים שעזרו לו להגיע לאלוהות; ולאיכרים, המכונים סקאא. הסקאא נחשבים כחסרי כל זכויות, ומדוכאים בברוטליות על ידי האצולה. במהלך הספר הראשון מתגלה כי השליט הגדול אינו גיבור העידנים, שניצח את תהומות והציל את העולם. האמת שמתגלה חושפת סודות אפלים אודות העולם והכוחות שפועלים בו.
ביקום המתואר בסדרה קיים סוג של קסם שנקרא "אלומנטיקה", המאפשר למשתמשים לקבל כוחות מאגיים, על ידי "שריפת" מתכות ספציפיות. כוחות אלה כוללים תנועה של מתכות, כוח פיזי רב, חידוד החושים, הרגעה ושילהוב של רגשות. בנוסף לאלה יש אפשרות לחוש אחרים המשתמשים באלומנטיקה, ויש אפשרות למנוע מאחרים לגלות את המשתמש באלומנטיקה. הכוח החשוב ביותר (שנובע מהמתכת הנדירה במיוחד אטיום), הוא היכולת לראות לתוך העתיד בטווח של שניות אחדות. כוח האלומנטיקה הוא תכונה גנטית של האצולה, אולם לעיתים נדירות מתגלים אלומנטיקנים גם בין הסקאא, כתוצאה מקיום יחסים בין אציל לבין אישה מקרב הסקאא (משום כך אוסר השליט הגדול על האצילים להשאיר בחיים נשות סקאא שעימן שכבו). המשתמשים באלומנטיקה נקראים "אלומנטיקנים". בדרך כלל כל אלומנטיקן מסוגל להשתמש בסוג אחד בלבד של מתכת, אשר מעניק כוח מסוג מסוים. אנשים אלו נקראים "ערפילנים". לעיתים נדירות ישנם אנשים שניחנים בכל כישורי האלומנטיקה, והם נקראים "ערפילאים".
באמצעות שימוש מאגי במתכות ניתן ליצור "אינקוויזיטור", שהוא בן אנוש שקיבל כוחות עצומים. התהליך בו אדם מקבל כוחות ממתכות שנתקעות בגופו (כמו אנקוויזיטור) נקרא "המרולוגיה". בנוסף, באמצעות המתכות ניתן לצור קולוסים, שהם לוחמים מטילי אימה. יצורים על טבעיים נוספים בסדרה הם הקנדרה - ערפאים שקיבלו תודעה באמצעות מתכות האלומנטיקה. בנוסף לכוחות האלומנטיקה קיימת גם יכולת קסומה הנקראת "תכמות", בה משתמשים השומרים מטריס, אשר מאפשרת להם לאגור כוחות בחפצי מתכת.

האימפריה האחרונה

וין היא ילדת סקאא החיה ברחובות כחלק מצוות של פושעים. היא מגוייסת על ידי צוותו של קלסייר ובעזרתו של קלסייר מבינה שהיא ערפילאית. קלסייר הוא הפושע המפורסם ביותר בממלכה. הוא נתפס על ידי השליט הגדול ונשלח למחנה עבדים, שם כמעט מת ואשתו נרצחה. בעקבות זאת גילה שהוא ערפילאי. לאחר שברח מהמחנה (וזכה לכינוי "השורד") פנה לתנועת המרד של הסקאא והציע להם לעבוד ביחד. קלסייר גייס צוות וחילק לכל אחד מהחברים בו מטלות ומשימות שנועדו להפלת האימפריה האחרונה. תפקידה של וין הוא לרגל אחרי האצולה על ידי התחזות לאצילה. תוך כדי מילוי תפקיד זה היא פוגשת באלנד ונטור, היורש של הבית החזק ביותר של האצולה בעיר הבירה לות'אדל.
קלסייר מקווה לכבוש את העיר על ידי ערעור יציבותה ועל ידי גניבת מטמון האטיום של השליט הגדול. בסופו של דבר קלסייר נהרג על ידי השליט הגדול עצמו בעימות דרמטי בכיכר העיר. לאחר מכן מתגלה כי תוכניתו האמיתית הייתה להפוך לקדוש מעונה של אוכלוסיית הסקאא כדי לעודדם למרוד.
וין נלחמת בשליט האלוהי ומגלה שסוד כוחו הוא היותו גם אלומנטיקן וגם מתכמת, מה שמאפשר לו לשאוב כוח נעורים ממתכות. וין מצליחה לתלוש את צמידי המתכת של השליט מזרועו, מה שגרם לו להזדקן בקצב מהיר, ואז היא מצליחה להורגו על ידי חנית בליבו.

באר האלוהות

אלנד ונטור קיבל על עצמו להיות מלך לות'אדל, והוא מנסה להגן על העיר מפני שלושה צבאות שמנסים לכבוש אותה (צבא אחד הוא של אביו של אלנד),צבא של אציל מערבי ועוד צבא של קולוסים. באותו הזמן וין מנסה להגן על אלנד, וגם להבין מה קורה לעולם. הררי האפר פולטים הרבה יותר אפר. הערפילים מתחילים להופיע במהלך שעות היום ופוגעים באנשים. וין מנסה להבין מה קרה בבאר האלוהות וכיצד אפשר להציל את העולם. בינתיים היא פוגשת בזיין, שהוא ערפלאי של אביו של אלנד שמנסה לגרום לה לעזוב איתו את שדה הקרב. וין מרגישה קרובה לזיין כיוון ששניהם ערפלאים מוכשרים. אבל לבסוף מחליטה להשאר עם אלנד ולהגן עליו בכל מחיר. וין מגיעה לבאר האלוהות ומגשימה את הנבואה, רק כדי לגלות כי הוטעתה על ידי אל מרושע (הרס) שניצל אותה כדי להשתחרר מכלאו.

גיבור העידנים

גיבור העידנים הוא מושיע העולם המוזכר בנבואות הטריסאים. השליט הגדול חשב שהוא הגיבור, אבל הוא נכשל. גם וין ניסתה להציל את העולם אך גם היא נכשלה. העולם עומד לבוא לקצו. האקלים הולך ומחריף, העולם הולך ונהיה עוין לכל צורות החיים הקיימות. וין הצליחה להבין כי יש שני כוחות מנוגדים, האחד טוב, והשני רע. בעזרתו של מארש, היא מצליחה לחבור לכוחות הטוב ובכך להלחם בכוחות הרעים. אלנד בינתיים נלחם בצבאות קולוסים עצומים ומצליח לשרוף את כל מאגר האטיום המצוי במולדת הקנדרה. אך מלחמה זו לא הספיקה להציל את העולם, היא רק החזירה אותו לאיזון. לבסוף גיבור העידנים האמיתי הפתיע את כולם.

חוק ומסג

עברו כ-300 שנים מאז אירועי הטרילוגיה הראשונה, בהם הטכנולוגיה התפתחה ובין היתר הומצאו החשמל, רכבות ואקדחים. ווקסיליום הוא שומר חוק מארצות הספר, שנאלץ לחזור לעיר אלנדל ולכהן כראש בית לדריאן לאחר שנמסר לו על מות דודו. ווקסיליום הוא דו-כוח: הוא אלומנטיקן בעל יכולת אלומנטית, דחיפת פלדה, ויכולת לתכמת, להכביד ולהקל את משקלו. גם חברו ווין הוא דו-כוח, ולו יכולת אלומנטית ליצור בועת מהירות ויכולת תכמותית לאגור בריאות. יחד ווקס וווין חוקרים סדרת מקרי שוד וחטיפה בעיר ומאתרים את הפושעים האחראים.